Държавен вестник, бр. 100, 2021 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  100
МИНИСТЕРСТВА 
И ДРУГИ ВЕДОМСТВА
МИНИСТЕРСТВО  
НА ЗДРАВЕОПАЗВАНЕТО
МИНИСТЕРСТВО  
НА ОКОЛНАТА СРЕДА  
И ВОДИТЕ
Наредба за изменение и допълнение на На­
редба № 6 от 2006 г. за показателите за шум 
в околната среда, отчитащи степента на дис­
комфорт през различните части на денонощи­
ето, граничните стойности на показателите 
за шум в околната среда, методите за оценка 
на стойностите на показателите за шум и на 
вредните ефекти от шума върху здравето на 
населението (обн., ДВ, бр. 58 от 2006 г.; изм. 
и доп., бр. 26 от 2019 г.)
§ 1. Наименованието на наредбата се из­
меня така: „Наредба № 6 от 2006 г. за пока­
зателите за шум в околната среда, отчитащи 
степента на дискомфорт през различните 
части на денонощието, граничните стойности 
на показателите за шум в околната среда, 
в помещенията на жилищни и обществени 
сгради, в зони и територии, предназначени за 
жилищно строителство, рекреационни зони 
и територии и зони със смесено предназна­
чение, методите за оценка на стойностите на 
показателите за шум и на вредните ефекти от 
шума върху здравето на населението“.
§ 2. В чл. 1, т. 4 накрая се поставя запетая 
и се добавя „в зони и територии, предназначе­
ни за жилищно строителство, рекреационни 
зони и територии и зони със смесено пред­
назначение“.
§ 3. Наименованието на раздел II се изменя 
така: „Показатели за шум в околната среда, 
гранични стойности на показателите за шум 
в помещенията на жилищни и обществени 
сгради, в зони и територии, предназначени за 
жилищно строителство, рекреационни зони 
и територии и зони със смесено предназна­
чение и методи за оценка на стойностите на 
показателите за шум и на вредните ефекти от 
шума върху здравето на населението“.
§ 4. В чл. 3 думите „в околната и жизнената 
среда“ се заличават.
§ 5. В чл. 7 думите „метод, посочен“ се 
заменят с „методи, посочени“.
§ 6. В допълнителните разпоредби § 1а се 
изменя така:
„§ 1а. С тази наредба се въвеждат изиск­
ванията на Директива 2002/49/ЕО на Евро­
пейския парламент и на Съвета от 25 юни 
2002 г. относно оценката и управлението на 
шума в околната среда (специално българско 
издание: глава 15, том 8), Директива (ЕС) 
2015/996 на Комисията от 19 май 2015 г. за 
установяване на общи методи за оценка на 
шума в съответствие с Директива 2002/49/
ЕО на Европейския парламент и на Съвета 
(ОВ, L 168 от 1.07.2015 г.) и Директива (ЕС) 
2020/367 на Комисията от 4 март 2020 г. за 
изменение на приложение III към Директива 
2002/49/ЕО на Европейския парламент и на 
Съвета във връзка с установяването на методи 
за оценка на вредните въздействия на шума 
в околната среда (OB, L 67 от 5.03.2020 г.).“
§ 7. Приложение № 4 към чл. 7 се изменя 
така:
„Приложение № 4 
към чл. 7
Методи за оценка на вредните ефекти
I. Въведение:
За целите на настоящото приложение:
Lden се приема като L24;
Под израза „road“, използван във формулите 
в т. III, се разбира „автомобилен трафик“.
Под израза „rail“, използван във формулите 
в т. III, се разбира „железопътен трафик“.
Под израза Lnight се разбира Lнощ.
Под израза „air“, използван във формулите в 
т. III, се разбира авиационен (въздушен) шум. 
Под израза „вредно въздействие“, използван 
във формулите, се разбира „вреден ефект“.
II. Група вредни ефекти 
1. При определяне на вредните ефекти от 
въздействието на шума върху населението се 
използва съотношението „експозиция – ефект“. 
То включва съотношението между:
а) степента на дискомфорт, предизвикан от 
шума, и стойността на L24 от автомобилен, 
релсов (трамвай, метро) и железопътен трафик 
и от авиационния (въздушен) шум, промиш­
ления шум и шума от локални източници;
б) смущенията върху съня на хората и 
стойността на Lнощ от автомобилен, релсов 
(трамвай, метро), железопътен и въздушен 
трафик, от промишления шум и шума от 
локални източници.
2. За целите на оценката на вредните ефекти 
се взема предвид и следното:
a) исхемична болест на сърцето (IHD) – със 
съответни кодове BA40 – BA6Z от Международ­
ната класификация на болестите (XI ревизия), 
установена от Световната здравна организация;
б) силен дискомфорт (HA);
в) сериозни смущения на съня (HSD).
III. Изчисляване на вредните ефекти 
1. Вредните ефекти се изчисляват по един 
от следните начини:
а) относителния риск (RR) от вреден ефект, 
определен като: